මේ මාතලේ දිස්ත්‍රික්කයට අයත් නාවුල ප්‍රාදේශීය ලේකම් කොට්ඨාසයේ අඹගල හරහා ඉදිකර ඇති අඹන පාලමයි.1950 වසරේදී ඉදිකෙරුණු මෙම පාලම මගින් ඕපාල්ගල, ගල්බොඩ, මොරගොල්ල, සේනාගම ඇතුළු ග්‍රාමසේවා වසම් 7ක ජනතාවට සෙත සැලසෙනවා.ඔපාල්ගල ඇල්ල නැරඹීම සඳහාද දෙස් විදෙස් සංචාරකයින් විශාල ප්‍රමාණයක් මෙම ප්‍රදේශයට පැමිණෙන අතර ප්‍රදේශවාසීන් පවසන්නේ දෛනිකව පාලම හරහා පුද්ගලයින් 5000කට වැඩි පිරිසක් ගමන් කරන බවයි.කෙසේ වෙතත් මේ වන විට බැමි පුපුරා යාමෙන් පාලම දැඩි ලෙස අබලන් තත්ත්වයකට පත්ව තිබෙනවා.ප්‍රදේශවාසීන් චෝදනා කරන්නේ අවස්ථා ගණනාවකදීම නිලධාරීන් පැමිණ පාලම අලුත් වැඩියා කිරීම සඳහා මිනුම් කටයුතු සිදුකරගෙන ගියද මේ වනතෙක් එහි කිසිදු අලුත්වැඩියා කටයුත්තක් ආරම්භ කර නොමැති බවටයි.පාලමේ අලුත්වැඩියා කටයුතු ආරම්භ කිරීම සම්බන්ධයෙන් බලධාරීන්ගේ නෙත ගැටෙන තුරු රතු මිනිත්තුව අවධානයෙන්.